b'\n_START_ARTICLE_\nDanni Toma\n_START_PARAGRAPH_\nDanni Toma (f\xc3\xb8dt Danni Toma Christensen, 15. april 1990 i Aalborg) er en dansk-pal\xc3\xa6stinensisk rapper, musiker, og sangskriver._NEWLINE_Han er s\xc3\xb8n af en dansk mor og en pal\xc3\xa6stinensisk far. Danni Toma udg\xc3\xb8r en duo, sammen med sin faste producer Noodle.\n_START_SECTION_\nKarriere\n_START_PARAGRAPH_\nDanni Toma debuterede i 2010 med den selvfinancerede EP S\xc3\xb8ndage og Andet Poetisk Bullshit. Udgivelsen er senere blevet fjernet fra alle streamingtjenester, men blev dengang solgt i 500 eksemplarer, og blev rost for dens originalitet. Ligeledes blev deres anden selvfinanserede EP Januar fjernet . Den udkom i Januar 2011. Samme \xc3\xa5r, i December,  udgav duoen deres tredje selvfinanseret udgivelse i form af "Rige M\xc3\xa6nds Jakkes\xc3\xa6t". Ep\'en udkom og blev solgt i 1000 eksemplarer  og var startskudet p\xc3\xa5 karrieren. Singlen "Det vil ikke altid v\xc3\xa6re (S\xc3\xa5dan her)" r\xc3\xb8g i rotation p\xc3\xa5 P3.  _NEWLINE_\xc3\x85ret efter medvirkede Danni p\xc3\xa5 b\xc3\xa5de Pato Siebenhaars album "Ca. Lige Her" og Dj Statics roste album "Rolig Under Pres" hvorfra singlen "G\xc3\xa5r Som En Vinder" udkom. Samme \xc3\xa5r medvirkede han p\xc3\xa5 begge artisters Danmarks tourne.  _NEWLINE_Debutalbummet "Kvinde" udkom til en blandet modtagelse blandt anmeldere i 2013. Denne gang havde de skrevet kontrakt med det k\xc3\xb8benhavnske indie-pladeselskab "Fake Diamond Records". Senere i 2015 skrev Politiken om albummet "at det var det mest oversete album i Danmark i 2013"._NEWLINE_I 2014 medvirkede Danni Toma p\xc3\xa5 De Eneste Tos andet album "Dobbeltliv" og tog efterf\xc3\xb8lgende med dem p\xc3\xa5 en Danmarksturn\xc3\xa9.  _NEWLINE_I slutningen af 2015 udkom hans andet album Gr\xc3\xa5, der modtog stor ros fra kritikerne, og blev bl.a. tildelt 5 stjerner i Gaffa, samt meget flotte ord i b\xc3\xa5de Politiken & Information. Albummet blev desuden nomineret til tre steppeulvepriser i kategorierne, \xc3\xa5rets album, \xc3\xa5rets tekstforfatter og \xc3\xa5rets producer. Samtidig blev albummet nomineret til den prestigefyld pris "Nordic Music Prize 2016" i Oslo. Politiken gav albummet en flot anmeldelse og sagde endevidere om Danni Toma;  _NEWLINE_"Danni Toma er en del af kollektivet HvadEvigt, hvor han sammen med blandt andre Lord Siva har gjort Aalborg til det \xc3\xb8verste koordinat i et nyt landkort over dansk hiphop, hvor Karl William og Th\xc3\xb8ger Dixgaard fra aarhuskollektivet Hukaos ogs\xc3\xa5 regerer." _NEWLINE_Danni Toma har samarbejdet med kunstneren Lars Pank om albumcover til Rige M\xc3\xa6nds Jakkes\xc3\xa6t.'